เวลากลืนน้ำลายมีเสียงดังในหูกึกๆ หูข้างซ้ายจะดังมากค่ะ เกิดจากสาเหตุอะไรคะ
สวัสดีค่ะ การได้ยินเสียงผิดปกติขณะกลืนน้ำลายอาจเกิดจาก- ขี้หูอุดตัน- หูชั้นกลางอักเสบ เกิดจากการติดเชื้อในชั้นหูชั้นกลาง อาจมีสาเหตุมาจากการเป็นหวัดนำมาก่อน แล้วติดเชื้อขึ้นไปที่ในชั้นหู อาการจะปวดหู หูอื้อ อาจรู้สึกเหมือนมีเสียงในหูได้- หูอื้อจากเส้นประสาทหูอักเสบ อาจไม่มีสาเหตุที่แน่ชัด ทำให้มีอาการหูอื้อ อาจได้ยินเสียงน้อยลง- เยื่อแก้วหูทะลุ โดยมากมักมีประวัติอุบัติเหตุนำมาก่อน เช่นโดยไม้ปั่นหูกระแทกในรูหู โดนตบบ้องหู เป็นต้น-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-อยู่ในที่ที่เสียงดังเกินไปติดต่อกันนานๆ-ผลข้างเคียงจากยาฆ่าเชื้อบางชนิดแนะนำพบแพทย์หู คอ จมูกเพื่อตรวจภายในหูอย่างละเอียด ให้ได้การวินิจฉัยค่ะ หากยังมีอาการเรื้อรัง ได้ยินเสียงชัดเจนมาก ปวดในหูร่วมด้วย ควรรีบไปการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ